PROGRAM ZA REALIZACUJU MEĐUPREDMETNE TEME 
OBRAZOVANJE U OBLASTI SMANJENJA RIZIKA OD KATASTROFA 
U OSNOVNOJ ŠKOLI



A. [bookmark: _Toc494113138]NAZIV MEĐUPREDMETNE TEME 

OBRAZOVANJE U OBLASTI SMANJENJA RIZIKA OD KATASTROFA 

B. ODREĐENJE MEĐUPREDMETNE TEME OBRAZOVANJE ZA SMANJENJE RIZIKA OD KATASTROFA 
Međupredmetna tema i program Obrazovanje u oblasti smanjenja rizuka od katastrofa objedinjava sadržaje o bezbjednosnim rizicima, njihovim manifestacijama i posljedicama po ljude, njihovu imovinu i životnu sredinu, izgrađuje svijest o potrebi zaštite od bezbjednosnih rizika, kao i vještine za optimalno reagovanje u situacijama događanja katastrofa. Program se realizuje u nastavi svih predmeta osnovne škole na način što se ciljevi i ishodi ovog programa inkorporiraju u ciljeve i ishode bilo obaveznih, bilo izbornih predmeta, ali i kroz ostale vidove nastave: putem predavanja, prikazivanjem filmova, kroz sportske,  kulturne i druge aktivnosti škole. 
Program doprinosi razvoju kulture bezbjednosti, otpornosti i odgovornog građanstva osposobljavanjem učenika da prepoznaju rizike, sprječavaju povrede, pružaju prvu pomoć u skladu sa uzrastom i aktivno doprinose zaštiti života, zdravlja i bezbjednosti u školi, porodici i lokalnoj zajednici.
Program Obrazovanje za smanjenje rizika od katastrofa sadži sljedeće teme:
Tema 1. SMANJENJE RIZIKA OD KATASTROFA 
Tema 2. ZEMLJOTRESI 
Tema 3. ODRONI I KLIZIŠTA 
Tema 4. EKSTREMNI VREMENSKI I KLIMATSKI DOGAĐAJI
Tema 5. POPLAVE
Tema 6. POŽARI 
Tema 7. TEHNIČKO-TEHNOLOŠKI NESREĆE
Tema 8. NEEKSPLODIRANA  UBOJNA SREDSTVA
Tema 9. SAOBRAĆAJNE NEZGODE
Tema 10. EPIDEMIJE
Tema 11. ZNAČAJ PRUŽANJA PRVE POMOĆI 
Tema 12. POSTUPCI SPAŠAVANJA ŽIVOTA
Tema 13. PRVA POMOĆ KOD POVREDA I HITNIH ZDRAVSTVENIH STANJA
Tema 14. SISTEM ZAŠTITE I SPAŠAVANJA OD PRIRODNIH I DRUGIH NESREĆA
Tema 15. MJERE EVAKUACIJE

C.  CILJEVI MEĐUPREDMETNE TEME OBRAZOVANJE U OBLASTI SMANJENJA RIZIKA OD KATASTROFA 
Učenjem ove međupredmetne teme i programa učenici/ce će: 
· upoznati osnovne bezbjednosne rizike, njihove manifestacije i posljedice po životnu sredinu i ljude; 
· razviti svijest o značaju očuvanja života, zdravlja, bezbjednosti ljudi i zaštite životne sredine kao osnovnih vrijednosti savremenog društva;
· steći znanja o prirodnim i drugim nepogodama, njihovim uzrocima i posljedicama, mjerama zaštite i spašavanja, a naročito preventivnim;
· osposobiti se da prepoznaje opasnosti, procjenjuje rizike i primjenjuje odgovarajuće mjere zaštite i spašavanja i bezbjednog ponašanja u svakodnevnim i vanrednim situacijama;
· steći osnovna znanja i razviti praktične vještine za pružanje prve pomoći i odgovorno reagovanje do dolaska stručnih službi;
· razviti sposobnost pravovremenog, pribranog i odgovornog postupanja, efikasne komunikacije i saradnje u vanrednim situacijama;
· razviti humanost, empatiju, solidarnost, odgovornost i spremnost za pružanje pomoći drugima i doprinos bezbjednosti zajednice;
· primjenjivati stečena znanja, vještine i stavove radi unapređenja lične, porodične, školske i društvene bezbjednosti.


D.  OBRAZOVNO-VASPITNI ISHODI MEĐUPREDMETNE TEME OBRAZOVANJE U OBLASTI SMANJENJA RIZIKA OD KATASTROFA 
Obrazovno-vaspitni ishod 1.

	
POZNAJE MJERA I AKTIVNOSTI SMANJENJE RIZIKA OD KATASTROFA I 

	Ishodi učenja:

Znanje:
· znaju šta znače neki od odsnovnih pojmova kao što su: rizik (vjerovatnoća da će se katastrofa desiti); katasrofa (predstavlja elementarnu nepogodu, tehničko-tehnološku i drugu nesreću čije posljedice ugrožavaju bezbjednost, život i zdravlje većeg broja ljudi, materijalna i kulturna dobra ili životnu sredinu u većem obimu, a čiji nastanak ili posledice nije moguće sprečiti ili otkloniti redovnim delovanjem nadležnih organa i službi); 
· znaju koji su najčešći hazardi: zemljotresi, požari, poplave, klizišta, odroni, ekstremni vremenski i klimatski događaji, eksplozija,havarije (naftnoj, petrohemijskoj i drugim industrijama), saobraćajni udesi, hemijska, biološka, radijaciona i nuklearna kontaminacija, epidemije i pandemije.
· zna da se u situacijama opasnosti, katastrofa i sl. kod ljudi javljaju strah, panika i sl. i načine kako se ova neadekvatna ponašanja mogu kontrolisati.

Vještine:
· primjenjuje preventivne mjere, kao i ostale mjere zaštite i spašavanja

Vrijednosti:
· prihvata važnost osposobljavanja za smanjenje rizika od katastrofa 

	
Primjeri aktivnosti učenja:
· rizik, katastrofa, vanredna situacija (poznavanje prirode, poznavanje društva, geografija, istorija)
· najčešći hazardi (geografija, biologija, hemija, fizika)
· emocije strah, panika (biologija) itd.




Obrazovno-vaspitni ishod 2.
	
POZNAJU I PRIMJENJUJU POSTUPKE POSTUPANJA PRIJE, TOKOM I NAKON ZEMLJOTRESA.


	Ishodi učenja:

Znanje:
· opisuje uzroke i posljedice zemljotresa;
· procjenjuje rizike od pojavljivanja zemljotresa u Crnoj Gori;
· poznaje postupke preventivnog djelovanja tj. kako se pripremiti za eventualni zemljotres;
· locira sigurna mjesta u kući, u školi, gdje se može skloniti tokom zemljotresa: dovratnici, noseći zidovi, mjesto ispod stola, ispod čvrstog namještaja, ugao unutrašnjih zidova postorije...
· određuje sadržaj torbe za hitne slučajeve;
· zna šta smije, a šta ne smije raditi u vrijeme događanja zemljotresa, bilo da se nalazi u zatvorenom ili na otvorenom prostoru;
· zna šta treba (i šta ne smije) da radi nakon zemljotresa;
· zna šta treba (i šta ne smije) da radi ukoliko se nađe pod ruševinama;
· zna na koji način može pružiti prvu pomoć drugima;
· zna kome može da se obrati za pomoć i na koji način: 
· poznaje neadekvatne reakcije ljudi u slučaju zemljotresa (bježanje, strah, panika i sl.).

Vještine:
· preduzima preventivne radnje u kući, u školi;
· izrađuje porodični plan evakuacije;
· učestvuje u sprovođenju evakuacije u školi; 
· primjenjuje postupke sigurnih položaja u vrijeme zemljotresa (fetus položaj i sl.);
· razvija fizičku spretnost;
· kontroliše emocije, strah, paniku i sl.

Vrijednosti:
· promoviše značaj preventivnog djelovanja za slučaj zemljotresa,
· pokazuju slolidarnost, humanost, želju da pomogne.


	
Primjeri aktivnosti učenja:

· izvještaji, reportaže o posljedicama zemljotresa (neumjetnički tekstovi)
· primjeri solidarnosti, pomaganja i sl. (umjetnički tekstovi)
· obavještavanje (razvoj vještina govorne komunikacije)
· katastrofalni zemljotresi na području Crne Gore i u svijetu (Istorija) 
· seizmičke ploče (Geografija)
· evakuacija, spretnost, sigurni položaji (Fizičko vaspitanje) i sl.





Obrazovno-vaspitni ishod 3.
	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON POJAVE ODRONA I KLIZIŠTA.


	Ishodi učenja:

Znanje:
· poznaje pojam, vrste klizišta i odrona;
· objašnjava uzroke i posljedice nastanka klizišta i odrona;
· procjenjuju rizike pojave odrona i kližišta (vožnja tokom jakih kiša je opasna; predjeli gdje je šuma posječena mogu biti podložni odronu i sl.)
· poznaje najznačajnija klizišta na prostoru Crne Gore;
· poznaje bezbjedno ponašanje u slučaju događanja klizišta i odrona;
· poznaje načine smanjenja rizika od nastanka klizišta i odrona.

Vještine:
· upozorava na mogućnost pojave klizišta u periodima velikih kiša, poplava, zemljotresa, požara i sl.,
· planira putovanje zavisno od vremenskih uslova,
· prijavljuje ukoliko primijeti odron na putu, pruzi i sl.

Vrijednosti:
· zalaže se za zaštitu životne sredine, posebno zaštitu šuma,
· upozorava druge na opasnosti od odrona i klizišta, 
· predlaže preventivne mjere i druge mjere zaštite i spašavanja.


	
Primjeri aktivnosti učenja:

· izvještaji, reportaže o posljedicama odrona i klizišta (neumjetnički tekstovi)
· primjeri solidarnosti, pomaganja i sl. (umjetnički tekstovi)
· obavještavanje nadležnih u slučaju odrona na putu, pruzi i sl. (razvoj vještina govorne komunikacije)
· katastrofalni odroni i klizišta na području Crne Gore i u svijetu (Istorija) 
· karakteristike zemljišta (Geografija)
· evakuacija, spretnost (Fizičko vaspitanje) i sl.




Obrazovno-vaspitni ishod 4.
	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON POJAVE EKSTREMNIH VREMENSKIH I KLIMATSKIH DOGAĐAJA KAO ŠTO SU OLUJNO VREMENSKE NEPOGODE, SUŠE I TOPLOTNI TALASI, HLADNI TALASI I SNIJEŽNE PADAVINE 


	Ishodi učenja:

Znanje:
· poznaje uzroke nastanka (do ovog stanja dolazi u uslovima povišene spoljne temperature i visokog procenta vlažnosti vazduha, kao i zbog prenapornog rada).
· poznaje simptome toplotnog udara (visoka telesna temperatura (iznad 40°C),suva i vruća koža,otežano disanje, ubrzan rad srca, vrtoglavica, glavobolja, umor, mučnina i povraćanje, gubitak svijesti i odsustvo znojenja).
· poznaje način kako može rashladiti i pomoći osobi kod koje se prepoznaju simptomi toplotnog udara.
· zna da jake sniježne padavine, ekstremna hladnoća i dugotrajno izlaganje niskim temperaturama mogu izazvati hipotermiju kod pojedinaca i paralisati život i funkcionisanje zajednice
· zna šta treba da radi u uslovima sniježne oluje ukoliko se nalazi napolju, u kolima i sl. 
· zna na koja su rizična mjesta za vrijeme oluje i udara groma na otvorenom prostoru. 

Vještine:
· nosi zaštitna sredstva i izbjegava otvoreni prostor u vrijeme velikih vrućina
· oblači se primjereno u slučaju jakih sniježnih padavina, ekstremnih hladnoća i sl.
· u vrijeme oluja izbjegavajte kontakt sa kuhinjskim i kupatilskim slavinama, radijatorima i drugim metalnim predmetima, budući da su dobri provodnici.

Vrijednosti:
· zalaže se za oprezno postupanje u vrijeme ekstremnih vremenskih i klimatskih događaja kao što su ekstremne vrućine, ekstremne hladnoće, oluje i udari groma;
· upozorava druge na opasnosti od ekstremnih vremeskih i klimatskih događaja;
· predlaže preventivne  i druge mjere zaštite i spašavanja.


	
Primjeri aktivnosti učenja:

· izvještaji, reportaže o posljedicama ekstremnih vremenskih i klimatskih događaja kao što su ekstremne vrućine, ekstremne hladnoće, oluje i udari groma (neumjetnički tekstovi)
· primjeri solidarnosti, pomaganja i sl. (umjetnički tekstovi)
· klimatske karakteristike Crne Gore (Geografija)
· elektricitet (Fizika)
· evakuacija, spretnost (Fizičko vaspitanje) i sl.




Obrazovno-vaspitni ishod 5.

	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON POJAVE POPLAVE


	Ishodi učenja:

Znanje:
· poznaje pojam poplava, razlikuju vrste; prepoznaje uzroke i karakteristike poplava;
· poznaje načine smanjenja rizika od nastanka poplava;
· procjenjuje ugroženost poplavama u Crnoj Gori;
· poznaje načine za preventivno djelovanje i pripremanje za reagovanje u slučaju poplava;
· poznaje uputstvo za postupanje za vrijeme poplava i šta raditi  tokom i poslije poplava.

Vještine:
· učestvuje u čišćenju vodotokova, kanala, šahtova u svom mjestu 
· identifikuje bezbjedna mjesta u kući i okolini, i izrađuje lični plan evakuacije
· smješta na sigurno električne uređaje, vodove i sl. koji mogu biti izloženi poplavi
· primjenjuje mjere sprečavanja epidemija (pije samo flaširanu vodu, koristi samo konzerviranu hranu, pere ruke...)
· prije upotrebe provjerava ispravnost vode
· vrši dezinfekciju stvari koje su bile izložene poplavi

Vrijednosti:
· ponaša se odgovorno, ne baca otpad u rijeke, potoke i kanale i sl.
· zalaže se za zaštitu životne sredine
· upozorava druge na opasnosti od poplava, predlaže preventivne i druge mjere zaštite i spašavanja.


	
Primjeri aktivnosti učenja:

· izvještaji, reportaže o posljedicama poplava (neumjetnički tekstovi)
· primjeri solidarnosti, pomaganja i sl. (umjetnički tekstovi)
· obavještavanje (razvoj vještina govorne komunikacije)
· katastrofalne poplave na području Crne Gore i u svijetu (Istorija; Geografija) 
· vodotokovi, poplave, bujice  (Geografija)
· epidemije, dezinfekcija (Biologija, Hemija)
· električna struja (Fizika)
· evakuacija, spretnost (Fizičko vaspitanje) 
· vannastavne aktivnosti, ekološke sekcije
· gledanje filmova sa temom poplava i sl.




Obrazovno-vaspitni ishod 6.
	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON POJAVE POŽARA


	Ishodi učenja:

Znanje:
· poznaje pojam požara, uzroke nastanka i njihove posljedice;
· poznaje osnovne principe gorenja (odnos vatre i vazduha; odnos struje i vode i sl.)
· procjenjuje rizike od nastanka požara u kući, na otvorenom (pregrijan punjač mobilnog telefona, opušak cigareta, paljenje roštilja i sl.)  sl.
· poznaje karakteristike i opasnosti od požara u različitim uslovima (požar u objektima javne namjene, požar u stambenim, poslovnim i stambeno-poslovnim objektima, požar u energetskim objektima i instalacijama, požare u industriji, požare u saobraćaju, šumske požare i sl.);
· poznaje sredstava za gašenje i osnove procesa gašenja požara; 
· zna kako ne treba gasiti požar (struja - voda);
· poznaje preventivne mjere zaštite od požara na otvorenom prostoru, u zatvorenom prostoru;
· poznaje način reagovanja u slučaju požara (kretanje kroz zadimljeni prostor, upotreba aparata za početno gašenje požara...);
· zna da u slučaju požara treba da obavijesti službe na broj 112 ili 123

Vještine:
· preduzima  preventivne mjere u domaćinstvu (iz podruma uklonite sve zapaljive stvari, prolaze redovno čistite i obavezno održavajte prohodnim i sl.);
· pravilno koristiti protivpožarni aparat;
· u slučaju požara poziva i kratko i razgovjetno obavještava vatrogasno-spasilačke jedinicu (adresu, sprat i broj stana);
· ako je neophodno zna bezbjedno da napusti stan (ne koristi lift).

Vrijednosti:
· ponaša se odgovorno, ne baca otpad u šimi, ne pali vatru i sl.
· zalaže se za zaštitu životne sredine;
· upozorava druge na opasnosti od požara, predlaže preventivne i druge mjere zaštite i spašavanja u slučaju požara.


	
Primjeri aktivnosti učenja:
· izvještaji, reportaže o posljedicama požara (neumjetnički tekstovi)
· primjeri solidarnosti, pomaganja i sl. (umjetnički tekstovi)
· obavještavanje službi (razvoj vještina govorne komunikacije)
· požari na području Crne Gore i u svijetu (Istorija; Geografija) 
· električna struja (Fizika)
· električni uređaji; protivpožarni aparat (Tehnika)
· evakuacija, spretnost (Fizičko vaspitanje)
· vanastavne aktivnosti, ekološke sekcije
· gledanje filmova sa temom požara i sl.




Obrazovno-vaspitni ishod 7.
	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON POJAVE TEHNIČKO-TEHNOLOŠKIH NESREĆA


	Ishodi učenja:
[bookmark: _GoBack]
Znanje:
· zna da TT nesreće nastaju kao iznenadni i nekontrolisani događaji prilikom upravljanja određenim sredstvima i obavljanja aktivnosti sa opasnim materijama uz požar, eksploziju, izlivanje, isparavanje ili terorističku aktivnost.
· zna osnovne karakteristike TT nesreća (brzoj pojavi zdravstvenih simptoma kod ljudi, npr. mučnina; primjetni znaci u okolini, npr. dim; dugotrajnim posljedicama, npr. radijacija; složenosti sprovođenja mjera smanjenja rizika, zaštite i otklanjanja posljedica, posebno kod nuklearnih i radijacionih akcidenata); 
· zna šta treba preduzeti u slučaju obavještenja o nastanka opasnosti;
· zna šta treba preduzeti u slučaju da se nalazi u blizini mjesta udesa (udaljite se od mjesta udesa u što kraćem roku; zaštita disajnih puteva, očiju itd);
· zna šta treba preduzeti u slučaju da je lakše zahvaćen efektima udesa (otrovan, opečen ili fi zički povrijeđen):
· zna šta treba preduzeti nakon prestanka opasnosti.

Vještine:
· u automobilu zatvora prozore i drži ih zatvorenim, isključuje klima-uređaje i ventilaciju
· u kući zatvara prozore, gasi klimu i sl.
· koristi priručna sredstva, zaštitne maske, maramice, gazu itd.

Vrijednosti:
· ponaša se odgovorno, ne baca otpad u rijeke, potoke i kanale i sl.
· zalaže se za zaštitu životne sredine
· upozorava druge na opasnosti od TT nesreća, predlaže preventivne i druge mjere zaštite i spašavanja.


	
Primjeri aktivnosti učenja:

· izvještaji, reportaže o posljedicama TT nesreća (neumjetnički tekstovi)
· primjeri solidarnosti, pomaganja i sl. (umjetnički tekstovi)
· TT nesreće na području Crne Gore i u svijetu (Istorija; Geografija) 
· hemijski hazard, biološki hazard, radijaciono/nuklearni hazard, (Hemija, Biologija; Fizika)
· mjere zaštite, dekontaminacija (Hemija)
· evakuacija, spretnost (Fizičko vaspitanje)
· vanastavne aktivnosti, ekološke sekcije
· gledanje filmova sa temom TT nesreća i sl.








Obrazovno-vaspitni ishod 8.
	
POZNAJU I PRIMJENJUJU POSTUPKE BEZBJEDNOG POSTUPANJA U SLUČAJU PRONALASKA NEEKSPLODIRANIH UBOJNIH SREDSTAVA


	Ishodi učenja:

Znanje:
· zna da postoji mogućnost, kao posljedica ratnih dejstava na našim prostorima u prošlosti, pronalaska zaostalih neeksplodiranih ubojnih sredstava - NUS
· zna da se NUS ne diraju, otkopavaju, pomjeraju, samovoljno uklanjaju ili zakopavaju i slično.

Vještine:
· u slučaju pronalaska NUS-a odmah poziva policiju na broj 122 ili Operativno komunikacioni centar 112

Vrijednosti:
· ima svijest o mogućnostio kontakta sa neeksplodiranim ubojnim sredstvima.


	
Primjeri aktivnosti učenja:

–	izvještaji, reportaže o postojanju NUS (neumjetnički tekstovi)
–	obavještavanje nadležnih organa (razvoj vještina govorne komunikacije)
–	ratna dešavanja na prostorima Crne Gore okruženju (Istorija) 
–	eksplozije (Fizika)
–	gledanje filmova sa temom NUS i sl.






Obrazovno-vaspitni ishod 9.
	
POZNAJU I PRIMJENJUJU POSTUPKE BEZBJEDNOG POSTUPANJA U SLUČAJU SAOBRAĆAJNIH NEZGODA


	Ishodi učenja:

Znanje:
· zna šta utiče na bezbjednost u saobraćaju
· zna koji su osnovni uzroci saobraćajnih nezgoda
· zna šta treba da preduzme u slučaju kada naiđe na saobraćajnu nezgodu
· zna kako da spriječi nastajanje novih saobraćajnih udesa (obezbjeđivanje i označavanje mjesta nezgode)
· zna kojim licima (u slučaju kojih povreda) može da pruži prvu pomoć i kako

Vještine:
· prije polaska na put prikuplja informacije o vremenskim i putnim uslovima, radovima na saobraćajnicama i drugim problemima koji ga mogu zadesiti na putu.
· veže sigurnosni pojas i vozi u skladu sa ograničenjima na putu
· ne koristi alkohol ili druga sredstva koja utiču na sigurnost u saobraćaju
· u slučaju nailaska na saobraćajne nezgode odmah obavještava nadležne službe 

Vrijednosti:
· zalaže se za sigurnost u saobraćaju
· protivi se upotrebi alkohola i drugih stimulativnih sredstava


	
Primjeri aktivnosti učenja:

· izvještaji, reportaže o saobraćajnim nezgodama (neumjetnički tekstovi)
–	obavještavanje nadležnih organa (razvoj vještina govorne komunikacije)
–	putna infrastruktura (Geografija) 
–	sudari (Fizika)
· povrede (Biologija)
–	gledanje filmova sa temom saobraćajnih nezgoda i sl.





Obrazovno-vaspitni ishod 10.
	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON POJAVE EPIDEMIJA I PANDEMIJA


	Ishodi učenja:

Znanje:
· zna šta su epidemije i pandemije, kako nastaju (šta ih uzrokuje), kako se šire i kakve posljedice imaju
· zna šta čini epidemijski lanac (izvor zaraze, putevi prenosa i širenja zaraze, ulazna vrata infekcije, virulencija i količina uzročnika, osjetljivost domaćina)
· zna osnovne mjere prevencije (pranje ruku, nošenje maske, izbjegavanje mjesta na kojima se skuplja veliki broj ljudi, provjetravanje prostorija itd.)

Vještine:
· preduzima mjere prevencije

Vrijednosti:
· svijest da odgovorno ponašanje svakog od nas doprinosi smanjenju rizika od pojave i širenja zaraznih bolesti


	
Primjeri aktivnosti učenja:

· izvještaji, reportaže o epidemijama i pandemijama (neumjetnički tekstovi)
–	pandemije u prošlosti (Istorija) 
· epidemiski lanac (Biologija)
–	gledanje filmova sa temom epidemija i pandemijai sl.




Obrazovno-vaspitni ishod 11.
	
POZNAJU ZNAČAJ PRVE POMOĆI I OSNOVNE PRINCIPE BEZBJEDNOG REAGOVANJA U HITNIM SLUČAJEVIMA


	
Ishodi učenja:

Znanje:

· objašnjava pojam prve pomoći; 
· objašnjava značaj pravovremenog pružanja prve pomoći; 
· razlikuje ciljeve i osnovne principe prve pomoći; 
· poznaje vrste prve pomoći i lanac spašavanja;
· objašnjava ulogu građanina, zdravstvenih službi i Crvenog krsta; 
· poznaje sadržaj i namjenu pribora za prvu pomoć; 
· poznaje osnovna pravila bezbjednog pristupa povrijeđenom.

Vještine:
· procjenjuje bezbjednost mjesta događaja; 
· prepoznaje situacije koje zahtijevaju pružanje prve pomoći; 
· pravilno poziva hitne službe; 
· komunicira sa povrijeđenom osobom i drugim učesnicima događaja; 
· priprema pribor za pružanje prve pomoći. 

Vrijednosti:
· razvija humanost i solidarnost; 
· pokazuje odgovornost prema sebi i drugima; 
· razvija empatiju; 
· stiče samopouzdanje za reagovanje u kriznim situacijama. 


	
Primjeri aktivnosti učenja:

· razgovor o stvarnim situacijama; 
· analiza video-prikaza; 
· simulacija poziva hitnoj službi; 
· upoznavanje sa sadržajem kutije prve pomoći; 
· radionice sa predstavnicima Crvenog krsta. 




Obrazovno-vaspitni ishod 12.
	
POZNAJU I PROCJENJUJU STANJE POVRIJEĐENOG I PRUŽAJU OSNOVNU ŽIVOTNU PODRŠKU


	
Ishodi učenja:

Znanje:

· objašnjava značaj brze procjene stanja povrijeđenog; 
· razlikuje poremećaje svijesti i disanja; 
· poznaje algoritam osnovne životne podrške; 
· poznaje postupke kod gušenja i opstrukcije disajnog puta; 
· zna ulogu automatskog eksternog defibrilatora (AED). 

Vještine:
· procjenjuje stanje svijesti i disanja; 
· sprovodi primarni pregled povrijeđenog; 
· pravilno poziva hitnu medicinsku pomoć; 
· postavlja osobu u bočni položaj; 
· demonstrira osnovne postupke kardiopulmonalne reanimacije na modelu; 
· primjenjuje AED trenažer; 
· pruža pomoć kod gušenja. 

Vrijednosti:
· odgovornost; 
· pribranost; 
· samopouzdanje; 
· timski rad. 


	
Primjeri aktivnosti učenja:

· demonstracije; 
· rad na lutkama; 
· simulacije hitnih stanja; 
· igranje uloga; 
· analiza scenarija. 




Obrazovno-vaspitni ishod 13.
	
POZNAJU I PRIMJENJUJU OSNOVNE POSTUPKE PRVE POMOĆI KOD NAJČEŠĆIH POVREDA, IZNENADNIH OBOLJENJA I DRUGIH HITNIH ZDRAVSTVENIH STANJA 

	
Ishodi učenja:

Znanje:

· razlikuje vrste krvarenja i rana; 
· poznaje postupke zbrinjavanja povreda lokomotornog sistema; 
· poznaje postupke kod opekotina, promrzlina, trovanja i električnog udara; 
· poznaje najčešća hitna zdravstvena stanja. 

Vještine:
· zaustavlja krvarenje; 
· previja rane; 
· imobilizuje povrijeđeni dio tijela; 
· pruža prvu pomoć kod opekotina, ujeda, trovanja i drugih povreda; 
· reaguje kod iznenadnih bolesti i hitnih stanja. 

Vrijednosti:
· pažljivost; 
· odgovornost; 
· empatija; 
· savjesnost. 


	
Primjeri aktivnosti učenja:

· praktične radionice; 
· simulacije; 
· rad u paru; 
· studije slučaja; 
· pokazne vježbe. 






Obrazovno-vaspitni ishod 14.
	
POZNAJU SISTEM ZAŠTITE I SPAŠAVANJA OD PRIRODNIH I DRUGIH NESREĆA


	Ishodi učenja:

Znanje:
· zna ulogu i način uspostavljanja kontakta sa službama za hitne intervencije (hitna pomoć, vatrogasci i policija);
· zna ulogu pojedinih subjekata u sistemu zaštite i spašavanja Crne Gore;
· zna ulogu građana u sistemu zaštite i spašavanja u Crnoj Gori;
· zna brojeve za hitne intervencije: jedinstveni broj za hitne situacije – evropski broj 112; uprava policije 122; službe zaštite (vatrogasci)  123; zavod za hitnu medicinsku pomoć   124.
· zna na koji način treba da se obrate pojedinim službama za hitne intervencije

Vještine:
· pojedinim službama za hitne intervencije obraćaju se sažeto, precizno i jasno 
· analiziraju primjere djelovanja pojedinih subjekata u sistemu zaštite i spašavanja u Crnoj Gori (npr. djelovanje operativnih jedinica, dobrovoljnih društava; Zavoda za hidrometeorologiju i seizmologiju Crne Gore; Gorske službe spašavanja CG; Crvenog krsta CG itd);

Vrijednosti:
· zalažu se za aktivno djelovanje svih u sistemu zaštite i spašavanja


	Primjeri aktivnosti učenja:
· posjete, susreti 
· gledanje filmova
· gost u školi  




Obrazovno-vaspitni ishod 15.
	
POZNAJU I PRIMJENJUJU MJERE EVAKUACIJE 


	Ishodi učenja:

Znanje:
· znaju ulogu sistem ranog upozoravanja i obavještavanja stanovništva i značaj pripremljenosti stanovništva za djelovanje u katastrofama;
· znaju moguće razloge za evakuaciju;
· znaju način realizuje evakuacija, pravce kretanja, mjesto okupljanja (zborno mjesto), mjere zaštite tokom evakuacije, odgovorne osobe za sprovođenje evakuacije, kao i to šta treba ponijeti sa sobom prilikom evakuacije. 

Vještine:
· učestvuju u evakuaciji

Vrijednosti:
· organizovano i organizovano postupanje u vrijeme evakuacije


	
Primjeri aktivnosti učenja:

poligon, igre spretnosti, saradnje i sl.  (fizičko vaspitanje)




E. [bookmark: _Toc494113147]DIDAKTIČKE PREPORUKE ZA REALIZACIJU PROGRAMA

Realizacija međupredmetne tema Obrazovanje za smanjenje rizika od katastrofa predviđena je na više načina: inkorporiranjem ishoda i sadržaja međupredmetnih tema u postojeće predmete obaveznog dijela programa, kao i međupredmetnim planiranjem i izradom zajedničkih projekata i aktivnosti na nivou škole u okviru proširenog dijela programa. 
Najveći broj ciljeva programa Obrazovanje za smanjenje rizika od katastrofa može se realizovati inkorporiranjem sadržaja ovog programa u postojeće predmete kroz OBAVEZNE i IZBORNE PREDMETE u osnovnoj školi. Tako npr. u okviru teme: Moja opština (Poznavanje društva, V razred) ili Lokalna zajednica (Građansko vaspitanje, VI razred) moguće je realizovati ciljeve koji se odnose na zaštitu i spašavanje građana. Ciljeve vezane za zemljotrese u okviru programa geografije i slično. Pored obaveznog dijela svi programi sadrže i prošireni dio (oko 15% raspoloživog vremena), koji se planira u školi, u saradnji sa lokalnom zajednicom (učenicima/cama, roditeljima itd). Neki od ishoda obrazovanja za smanjenje rizika od katastrofa mogu se realizaovati i na ovaj način. 
Pored obaveznog dijela programa (obavezni i izborni predmeti) za realizaciju ciljeva programa obrazovanja za smanjenje rizika od katastrofa značajne su i sljedeće aktivnosti škole: časovi odjeljenske zajednice i dani kulture, sporta i tehnike (obavezne aktivnosti); slobodne aktivnosti, fakultativna i dodatna nastava (prošireni dio programa). 
Od 36 sedmica koliko traje nastavna godina u osnovnim školama (za učenike/ce od I do VIII razreda), odnosno 33 (za učenike/ce IX razreda), dvije sedmice predviđene su za realizaciju dana kulture, sporta, školu u prirodi, izlete i slično. Značajan aspekt podrške učenicima/cama škola omogućava upravo realizacijom navedenih aktivnosti, a planira ih samostalno u skladu sa sopstvenim mogućnostima i specifičnostima lokalne zajednice. U okviru ovog dijela programa moguće je organizovati brojne aktivnosti važne za realizacuju ciljeva programa obrazovanja u, npr. posjeta određenim lokacijama, ustanovama, muzejima i sl.
Za realizaciju programa Obrazovanja za smanjenje rizika od katastrofa neophodno je i zajedničko, saradničko planiranje i pripremanje nastave od strane nastavnika/ca različitih predmeta. 
Obrazovno vaspitni ishod: Poznaju i primjenjuju postupke bezbjednog postupanja prije, tokom i nakon pojave ekstremnih vremenskih i klimatskih događaja kao što su ekstremne vrućine, ekstremne hladnoće, oluje i udari groma može se realizovati u nastavi različitih predmeta: CŽSBH jezik i književnost (izvještaji, reportaže o posljedicama ekstremnih vremenskih i klimatskih događaja kao što su ekstremne vrućine, ekstremne hladnoće, oluje i udari groma - nemumjetnički tekstivi; primjeri solidarnosti, pomaganja i sl. - umjetnički tekstivi);  Geografija (klimatske karakteristike Crne Gore); Fizika (elektricitet); Fizičko vaspitanje (evakuacija, spretnost) itd. 
Prilikom realizacije sadržaja preporučuje se integrisanje postupaka prve pomoći u scenarije zemljotresa, požara, poplava, saobraćajnih nezgoda, epidemija i drugih vanrednih situacija kako bi učenici razvijali sposobnost cjelovitog reagovanja u kriznim okolnostima.
Od nastavnika se očekuje da u svojim programima prepoznaju sadržaje i ishode koji su bliski sadržajima i ishodima programa Obrazovanja za smanjenje rizika od katastrofa i da ih zajedno realizuju. 

Nastavnici/ce mogu dopuniti literaturu i preporučiti korišćenje drugih izvora u cilju aktualizacije nastave, usljed novih dostignuća i znanja.
Međupredmetni program „Obrazovanje u oblasti smanjenja rizika od katastrofa“ kroz predmetne programe u osnovnoj školi uradila je Komisija u sljedećem sastavu:
mr Zoran Lalović, predsjednik
Radoje Novović, član
mr Ljuban Tmušić, član
Kristina Palajsa, članica
Ana Milošević, članica

Međupredmetni program „Obrazovanje u oblasti smanjenja rizika od katastrofa“ kroz predmetne programe u osnovnoj školi je unaprijeđen sa sadržajima prve pomoći. Unapređenje su uradili:
1. Radoje Novović, Zavod za školstvo
2. Ljuban Tmušić, MUP – Direktorat za zaštitu i spašavanja
3. Igor  Jokanović, Crveni krst Crne Gore

